4.11.2022
RO
Punerea în aplicare
6.
Jurnalul Oficial al Uniunii Europene
C 421/33
Programul FEDR sprijină proiectele de C&D care completează OE, deși cu un set diferit de costuri eligibile.
Articolul 25d din RGECA modificat stabilește condițiile de compatibilitate pentru acordarea de ajutoare de stat (inclusiv din resursele FEDR) proiectelor de C&D cofinanțate care completează acțiunile de teaming (în astfel de cazuri se aplică costurile și ratele de finanțare eligibile OE).
În plus, articolul 25d din RGECA modificat permite ca ajutoarele pentru investiții publice să acopere până la 70 % din investițiile în infrastructură realizate în cadrul unei acțiuni de teaming (de asemenea, sub rezerva anumitor condiții).
Propunerea de proiect face obiectul unei evaluări unice care acoperă ambele părți ale proiectului (și anume, partea OE și partea referitoare la o sursă de finanțare complementară aleasă, cum ar fi un program al politicii de coeziune).
Acest lucru este necesar pentru a putea aplica articolul 25d din RGECA modificat, care permite administratorilor sursei de finanțare complementare să aplice categoriile, cuantumurile maxime și metodele de calcul ale costurilor eligibile stabilite în temeiul OE pentru operațiunea în cauză.
Sinergii în amonte și în aval
Sinergiile din amonte/aval apar atunci când sprijinul UE oferă (în principal prin intermediul programelor OE și FEDR) un cadru coordonat și fără sincope pentru toate etapele procesului de inovare în materie de C&I (de la consolidarea capacităților și cercetarea de bază la comercializarea și adoptarea soluțiilor inovatoare de către întreprinderile private).
Astfel de sinergii oferă o valoare adăugată deosebită atunci când apar în domenii care sunt legate de principalele obiective de politică ale UE și oferă perspectiva unor îmbunătățiri substanțiale ale economiei în general.
Dezvoltarea unor astfel de sinergii necesită o cooperare strânsă între actorii relevanți, în special între UE și autoritățile naționale implicate în programarea și punerea în aplicare a sprijinului din partea OE și FEDR.
De exemplu, misiunile OE (18) oferă noi modalități de abordare a provocărilor identificate în cadrul misiunilor lor și soluții transformatoare care pot contribui la accelerarea adoptării celor mai bune tehnologii disponibile.
În anexa la prezenta notă sunt prezentate exemple practice de posibile sinergii între cele cinci misiuni ale UE și FEDR.
Pentru a stimula această adoptare, noua strategie de diseminare și exploatare a programului Orizont va promova o abordare integrată prin crearea și menținerea portofoliilor de rezultate ale misiunilor și prin combinarea acestora cu un ecosistem integrat de servicii (de exemplu, platforma de prezentare a rezultatelor programului Orizont și platforma auxiliară de prezentare a rezultatelor programului Orizont) și cu inițiative (de exemplu, evenimente și ateliere).
Aceasta va aduce seturi clare de rezultate ale C&I în atenția investitorilor și a factorilor de decizie de la nivel național și regional.
Noua strategie de diseminare și exploatare a programului Orizont pune accentul, de asemenea, pe temele programului de lucru OE, astfel încât solicitanții să analizeze dacă pot valorifica potențialele sinergii cu alte programe ale UE.
Învățămintele desprinse din cea de-a patra cerere de propuneri Interreg Europa Centrală de exploatare a rezultatelor proiectelor existente în cadrul programului Orizont 2020 (și al altor programe ale UE) vor fi luate în considerare atunci când se va decide modul de exploatare a rezultatelor C&I ale OE utilizând programele Interreg (ca modalitate suplimentară de îmbunătățire a accesului regiunilor la rezultate de înaltă calitate în materie de C&I).
Eforturile viitoare în această direcție vor beneficia de cunoștințele și experiența dobândite de pe urma inițiativelor de corelare a activităților (de exemplu, noul instrument de cartografiere a sinergiilor Orizont-Interreg, care combină informații tematice și regionale pentru a identifica potențialele sinergii dintre aceste două fluxuri de finanțare).
Aceste abordări și soluții pot ajuta, de asemenea, administrațiile publice să dezvolte noi capacități și să furnizeze noi servicii.
Acest aspect este deosebit de important pentru regiunile mai puțin dezvoltate și periferice, care sunt mai puțin capabile să absoarbă noile tehnologii și să gestioneze transformarea sistemică.
(18) Pentru mai multe detalii privind misiunile UE în cadrul programului Orizont Europa: https://research-and-innovation.ec.europa.eu/ funding/funding-opportunities/funding-programmes-and-open-calls/horizon-europe/eu-missions-horizon-europe_ro